Vestmannaeyjar

Vestmannaeyjar (på norsk «Vestmannøyene») er en liten vulkansk øygruppe som ligger utenfor sørkysten av Island. Bare den største av øyene, Heimaey, er bebodd. Øygruppen utgjør hele kommunen Vestmannaeyjabær.

 Navnet 
Øygruppen har fått navnet sitt etter irene som ble tatt til fange for å brukes som treller av Norrøn-gælerne. Det gamle norrøne ordet vestmenn ble brukt om irene, og ble beholdt i det islandske språket, selv om Irland ligger lenger øst enn Island. Ikke lenge etter at Ingolf Arnarsson ankom Island, ble hans bror, Hjörleifur, drept av slavene han hadde brakt med seg. Ingolf fulgte etter slavene til Vestmannaeyjar og drepte dem alle i en hevnaksjon.

 Osmansk invasjon i 1627 
Den 20. juni 1627 ble Vestmannaeyjar inntatt av en osmansk flåtestyrke på 15 skip (tolv galeier og tre andre fartøy), i følge med barbareskpirater fra Algerie, under ledelse av Murat Reis den yngre. Styrken ble der i 26 dager fram til 16. juli 1627. Styrken tok 400 av øyboerne som slaver og fraktet dem til Algerie i en reise som tok 27 dager. De fleste av islendingene levde resten av livet sitt i fangenskap. En av fangene, Ólafur Egilsson, greide senere å komme seg tilbake til Island og skrev da en bok om opplevelsene sine. Deretter kom også en tyrkisk korsar med navnet Ali Biçin Reis til øygruppa og det islandske fastlandet, hvor han tok 800 slaver.

 Aktive vulkaner 
På samme vis som resten av Island er Vestmannaeyjar svært vulkansk aktiv. Det var to store utbrudd i området på 1900-tallet. Det første var i 1963, da et 3,5 år langt utbrudd dannet øya Surtsey, og det andre var utbruddet av Eldfell på øya Heimaey i 1973, som nødvendiggjorde en rask evakuering av nesten alle av øyas 5000 innbyggere.

 Spekkhoggeren Keiko 
Fra 1998 til 2003 var øygruppen også hjem for Keiko, spekkhuggeren som som dettok i filmen Slipp Willy Fri.«Keiko er død», NRK, 13. desember 2003

 Årlig festival 
Øygruppen er også kjent på Island for sin årlige festival kalt Þjóðhátíð («nasjonal festival»), som tiltrekker seg flere ungdommer. Festivalen ble startet da øybeboerne ikke hadde anledning til å delta i feiringen av 1 1000-års jubileet for bosetningen av Island.  

Senere er det blitt den dagen i året da det drikkes mest alkohol.«Þjóðhátíð is by far the biggest drinking day in the country,» hentet fra: ''Yearly events around drinking, insidehook.com

 Norsk vennskapsby 
Norsk vennskapsby er Larvik.

 Se også 
 Heimaey
 Surtsey

 Referanser 

 Eksterne lenker 

 Bildegalleri 
 Generell informasjon 
 Vulkanutbruddet av Eldfell på Heimaey. 
 Surtsey 

Kategori:Kommuner på Island
Kategori:Øyer på Island
Kategori:Vulkaner på Island
Kategori:Aktive vulkaner